|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise, upravu i nacionalne manjine– nacionalne zajednice**Bulevar Mihajla Pupina 16, 21000 Novi SadT: +381 21 487 4348Ounz@vojvodina.gov.rs |
|  | KLASA: 003377417 2025 09427 001 000 000 001 | DATUM: 4. 8. 2025. godine |

Na temelju članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje aktivnosti vezanih za unaprjeđenje sigurnosti objekata ustanova osnovnog i srednjeg obrazovanja i odgoja na teritoriju AP Vojvodine – nabava opreme u 2025. godini, („Službeni list APV”, broj: 40/25) i Pokrajinske skupštinske odluke o proračunu Autonomne Pokrajine Vojvodine za 2025. godinu („Službeni list APV”, broj: 57/24 i 38/25 – rebalans), Pokrajinsko tajništvo za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo) raspisuje

**NATJEČAJ**

**ZA FINANCIRANJE I SUFINANCIRANJE AKTIVNOSTI VEZANIH ZA UNAPRJEĐENJE SIGURNOSTI OBJEKATA USTANOVA OSNOVNOG I SREDNJEG OBRAZOVANJA I ODGOJA NA TERITORIJU AUTONOMNE POKRAJINE VOJVODINE – NABAVA OPREME, U 2025. GODINI**

 Natječaj se raspisuje na iznos sredstava osiguranih Pokrajinskom skupštinskom odlukom o proračunu Autonomne Pokrajine Vojvodine za 2025. godinu („Službeni list APV”, broj: 57/24 i 38/25 – rebalans), i to za financiranje i sufinanciranje aktivnosti vezanih za unaprjeđenje sigurnosti objekata ustanova osnovnog i srednjeg obrazovanja i odgoja na teritoriju Autonomne Pokrajine Vojvodine – nabava opreme, u ukupnom iznosu od **25.000.000,00** i to za ustanove osnovnog obrazovanja i odgoja na teritoriju Autonomne Pokrajine Vojvodine: **17.500.000,00** dinara i za ustanove srednjeg obrazovanja i odgoja na teritoriju Autonomne Pokrajine Vojvodine u iznosu od **7.500.000,00 dinara**.

Sredstva se dodjeljuju za nabavnu opreme kojom se unaprjeđuje sigurnost objekata ustanova osnovnog i srednjeg obrazovanja i odgoja na teritoriju Autonomne Pokrajine Vojvodine, i to za: protupožarne aparate, detektore za metal, opremu za videonadzor i ostalu sličnu opremu koja se odnosi na sigurnost.

Maksimalni iznos sredstava na koji se korisnici mogu prijaviti je 1.199.999,00 dinara s uračunatim PDV-om.

Sredstva se ne dodjeljuju za opremu čije je financiranje u punom iznosu osigurano iz drugih izvora.

Realizacija financijskih obveza obavljat će se sukladno likvidnim mogućnostima proračuna Autonomne Pokrajine Vojvodine za 2025. godinu.

**UVJETI NATJEČAJA**

*1. Podnositelji prijave*

Pravo sudjelovanja na Natječaju imaju ustanove osnovnog i srednjeg obrazovanja i odgoja na teritoriju AP Vojvodine, čiji je osnivač Republika Srbija, autonomna pokrajina ili jedinica lokalne samouprave.

*2. Kriteriji raspodjele sredstava*

Kriteriji raspodjele sredstava po Pravilniku o dodjeli proračunskih sredstava Pokrajinskog tajništva za obrazovanje, propise, upravu, nacionalne manjine – nacionalne zajednice za financiranje i sufinanciranje aktivnosti vezanih za unaprjeđenje sigurnosti objekata ustanova osnovnog i srednjeg obrazovanja i odgoja na teritoriju Autonomne Pokrajine Vojvodine – nabava opreme su:

1. značaj realizacije projekta u odnosu na sigurnost i zdravlje učenika, nastavnika i zaposlenika koji koriste objekte,
2. financijska opravdanost projekta,
3. postojanje drugih izvora financiranja – sufinanciranje realizacije projekta,
4. održivost – dugotrajnost učinaka poboljšanja uvjeta korištenja objekta nakon realizacije projekta,
5. aktivnosti koje su poduzete u cilju realizacije projekta,
6. stupanj razvijenosti jedinice lokalne samouprave na čijem teritoriju se nalazi ustanova obrazovanja.

**OPĆE SMJERNICE NATJEČAJA**

Podnositelj prijave, koji je za određenu opremu konkurirao i na drugim mjestima, ima pravo podnošenja prijave i na predmetni natječaj ukoliko u trenutku podnošenja prijave nije imao, niti je mogao imati spoznaju o tome jesu li mu odobrena sredstva po drugom natječaju za predmetnu opremu.

U slučaju podnošenja prijave sa sufinanciranjem radova, sredstva osigurana na ime udjela ustanove mogu biti vlastita, iz donacija i iz proračuna svih razina vlasti.

Nakon dodjele sredstava po Natječaju, Korisnik će biti dužan:

* potpisati ugovor o dodjeli proračunskih sredstava s Pokrajinskim tajništvom za obrazovanje, propise, upravu i nacionalne manjine ‒ nacionalne zajednice (u daljnjem tekstu: Tajništvo), kojim će se regulirati međusobna prava i obveze ugovornih strana;
* provesti odgovarajući postupak nabave sukladno Zakonu o javnim nabavama („Sl. glasnik RS“ broj: 91/19 i 92/23);
* u svemu se pridržavati Upute za realizaciju ugovora o dodjeli novčanih sredstava iz proračuna AP Vojvodine za 2025. godinu.

**NAČIN PODNOŠENJA ZAHTJEVA**

 Zahtjevi za dodjelu sredstava podnose se na jedinstvenom obrascu Tajništva (jedna ustanova podnosi samo jednu prijavu). Cjelokupna natječajna dokumentacija može se preuzeti od **5. kolovoza** **2025. godine** na internetskoj adresi Tajništva [**www.puma.vojvodina.gov.rs**](http://www.puma.vojvodina.gov.rs)

Zahtjevi se dostavljaju putem pošte na adresu: **POKRAJINSKO TAJNIŠTVO ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE, BULEVAR MIHAJLA PUPINA 16, 21000 NOVI SAD**, s naznakom naziva natječaja, ili osobno predajom pisarnici pokrajinskih tijela uprave (na navedenu adresu) u vremenu od 9.00 do 14.00 sati.

Uz prijavu na Natječaj podnosi se:

1. neobvezujuća ponuda - predračun za nabavu opreme (ne stariji od datuma raspisivanja natječaja);
2. u slučaju sufinanciranja dostaviti dokaz o osiguranim sredstvima za sufinanciranje nabave opreme (ugovor, rješenje, izvadak iz proračuna jedinice lokalne samouprave, financijskog plana ustanove ili slično) zajedno s uredno potpisanom i pečatiranom Izjavom odgovorne osobe ustanove/jedinice lokalne samouprave o udjelu u sufinanciranju nabave predmetne opreme (Izjavu dostaviti u slobodnoj formi);

**Rok za podnošenje prijava na Natječaj je 4. rujna 2025. godine.**

Tajništvo zadržava pravo od podnositelja prijave, po potrebi, zatražiti dodatnu dokumentaciju i informacije, odnosno za dodjelu sredstava odrediti ispunjenje potrebnih uvjeta.

Povjerenstvo neće razmatrati:

* nepotpune prijave (nepravilno popunjene prijave tj. prijave u kojima nisu popunjena sva obvezna polja, prijave koje nisu potpisane i pečatirane, prijave koje su iznad vrijednosne granice od 1.199.999,00 dinara, prijave kod kojih je priložena dokumentacija tražena natječajem dostavljena s nedostacima i/ili nije dostavljena),
* nepravodobne prijave (prijave poslane nakon roka koji je označen kao posljednji dan Natječaja),
* nedopuštene prijave (prijave koje su podnijele neovlaštene osobe i subjekti koji nisu predviđeni Natječajem),
* prijave koje se ne odnose na Natječajem predviđene namjene,
* prijave korisnika koji u prethodnoj kalendarskoj godini nisu opravdali sredstva dodijeljena od strane Tajništva kroz financijska i narativna izvješća.

Rezultati Natječaja će biti objavljeni na mrežnoj stranici Tajništva.

**Zainteresirane osobe dodatne informacije u vezi s realizacijom Natječaja mogu dobiti u Tajništvu na broj telefona 021/ 487 4451.**

**POKRAJINSKI TAJNIK**

**Róbert Ótott**